Bernadette er en venlig og betænksom vært. Vi ankom sent på adressen, men Bernadette stod selv til rådighed og udleverede nøglen. Bernadette havde sørget for en ekstra opredning til vores datter, og tilbød tilmed at hun kunne sove i hendes lejlighed hvis vi syntes at det blev for trangt at være i studielejligheden alle tre.
Bernadette bød på Fransk morgenmad første morgen i sin egen lejlighed, det var meget hyggeligt og vi fik en rigtig god snak om dette og hint.
Under vores ophold tog Bernadette dagligt kontakt til os for at høre om vi havde det godt og havde hvad vi behøvede. Det lille studie er hyggeligt indrettet med eget bad og køkken, helt i Parisisk stil - småt men hyggeligt med direkte adgang til Bernadettes egen gårdhave.
Bernadette bor i et kvarter omringet af Universitet og parker, hvilket gør at der er meget roligt - i lejligheden hører man ingen støj fra gaden og der er stille hele aftenen og natten.
Lejligheden ligger meget centralt i et hyggeligt kvarter ikke langt fra St. Michel og Notre-Dame.

Vi følte os meget velkomne lige fra første stund og har været rigtig glade for at møde Bernadette og bo hos hende i denne uge. Vi håber at vi får muligheden for at komme tilbage.

TAK for en rigtig hyggelig uge i autentiske omgivelser.